hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu pt hu hu hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. március 9. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
A KSZSZ Elnökségének közleménye: egy hónapja van a kormánynak ígérete teljesítésére. Kecskeméti sztrájk. A közmunkások választási csalásra kényszerítéséről. Hiányos a szakmunkások tudása. Bérfeszültséget okozhat a béremelés a pedagógusnál. Nők helyzete: befejezetlen feladatunk … A spanyol nők megállítják a világot. Politikai innováció a baloldalon. – Széleskörű tiltakozás a cigányok újbóli megalázása ellen. Alkohol, dohányzás és dizájner-drogok pusztítják az országot. Nagyjából ekkor zuhan le a kínai űrállomás.
MTSZSZ: a CabTec Kft. kecskeméti figyelmeztető sztrájkja
A mai napon 10.00-12.00 óra között a Mérnökök és Technikusok Szabad Szakszervezete (a továbbiakban: MTSZSZ) a CabTec Kft. kecskeméti telephelyén figyelmeztető sztrájkot tartott.
Komjáthi: felvétel van közmunkások választási csalásra kényszerítéséről
Nem fogadta el Lázár János bocsánatkérését a Közmunkás Szakszervezete, nyilatkozta Komjáthi Imre társelnök a HírTV műsorában.
A felemás bocsánatkérés Lázár János egy keddi kampányvideójában hangzott el, melyről Komjáthi így nyilatkozott: “megalázott, megtaposott embereket, ezt nem lehet ennyivel lerendezni”. Mint mondta, elvárják, hogy az, aki ilyen kijelentéseket tesz, az vonuljon vissza a közéletből. “Tűnjön el, húzzon el valamelyik puccos kastélyába, és élvezze azt a kevés hátralévő időt, amit szabadon tölthet” – fogalmazott.
Hiányos a szakmunkások tudása
Munkaadók és Gyáriparosok Országos Szövetsége (MGYOSZ) volt, amelynek elnöke, Futó Péter kérdésünkre kifejtette, hogy a szakmunkásképzés reformra szorul. Véleményük azonban merőben eltér az iparkamara elképzeléseitől. Az MGYOSZ szerint nem csökkenteni, hanem növelni kellene az elméleti órák számát, négy tantárgyat, a matematikát, az informatikát, valamint a magyar és az angol nyelvet kötelezővé téve.
(Prokai Judit gyermekvédelmi szakember) Vagyis 2017-ben úgy jelentették be a jelenleg itt élő gyermekek, dolgozók és bérlők életét érintő döntést, hogy sem előtte, sem az azóta eltelt egy év alatt nem sikerült megalkotni egy szakmailag indokolható tervet és hatástanulmányt? Vagy a nyilvánosság és a tiltakozások miatt nem hajlandók nyilvánosságra hozni a szakmailag védhetetlen ötleteket, valamint a 60 éves Gyermekközpont bezárásának valódi okát?A választ sűrű – vagy éppen nagyon is átlátszó – homály fedi.
Bérfeszültséget okozhat a béremelés a pedagógusnál
Aligha csábítja a fiatalokat a bruttó 200 ezer forintos pedagógusbér a szakmába – állítja a Jobbik. Másrészt bérfeszültségeket okozhat a megemelt kezdő bérminimum. A választás előtti fizetésemelés a Magyar Nemzet információi szerint azért is volt indokolt, mert a kormány egy korábbi belső mérése alapján egyre többen vannak, akik szerint szükség lenne a pedagógusi fizetések további rendezésére. Az intézményvezetőknek szétküldött tájékoztatásából nemrég az is kiderült, hogy a pedagógusok túlóradíját is emelik.
„Ha a szakszervezet egy ilyen hírt hall, azt mondja, ezt üdvözölni kell, mert ha egy dolgozónak emelik a bérét, az egy nagyon jó dolog, de ez csak és kizárólag a Klebelsberg Intézmény által fenntartott intézményekre vonatkozik, illetve az ott dolgozókra” – mondta Galló Istvánné, a Pedagógusok Szakszervezetének elnöke.
Németh Szilárd: Túl sokan járnak egyetemre, pedig vissza kellene térni a gyárakba
Németh Szilárd pétfürdői előadásában azt mondta, hogy „leszoktatták az európai embereket a munkáról, túl sokan járnak egyetemekre, pedig vissza kellene térni a gyárakba” – írja a Hír TV.
António Guterres: befejezetlen feladatunk (nők helyzete)
(António Guterres az ENSZ főtitkára) A nők szerepvállalásának erősítése a 2030-as fenntartható fejlődési keretrendszer központi eleme. Az Európai Unióval közösen indított Reflektorfény elnevezésű kezdeményezés viszont a nők és lányok elleni erőszak felszámolására helyezi a hangsúlyt. Szeretnék egyértelmű lenni: ez nem a nőknek tett szívesség. A nemek közötti egyenlőség egy emberi jogi kérdés, amely egyformán érdekünk mindannyiunknak. A nemek közötti egyenlőtlenség és a nőkkel szembeni diszkrimináció mindannyiunkra negatív hatással van….A nők jogainak ebben a különösen fontos pillanatában eljött az idő arra, hogy a férfiak a nők mellé álljanak, figyeljenek rájuk és tanuljanak tőlük. Szükség van átláthatóságra és felelősségre vonhatóságra is ahhoz, hogy a nők kiteljesedjenek és hogy a közösségeinket, társadalmainkat, gazdaságainkat – azaz mindannyiunkat – felemeljék.
Szélsőségesek támadtak a nőnapi felvonulókra Kijevben
Szélsőjobboldaliak támadtak rá csütörtökön Kijevben a nemzetközi nőnap alkalmából tartott felvonulás résztvevőire, a szervezők előzetes információi szerint legalább öten megsérültek. Az UNIAN ukrán hírügynökség becslése szerint a női jogokért és a nemi diszkrimináció ellen tartott felvonuláson mintegy hétszázan vettek részt.
Nőnapi sztrájk miatt nem járnak a spanyol vonatok
10 spanyol szakszervezet jelentette be, hogy csütörtökön a nemzetközi nőnap alkalmából 24 órás sztrájkot tartanak, hogy ezzel hívják fel a figyelmet a női és férfi dolgozók közötti jövedelmi egyenlőtlenségekre. A sztrájk miatt az országban több száz vonatot törölni kellett, és a madridi metróközlekedésben is zavarok várhatóak. A két legnagyobb szakszervezet a 24 órás sztrájkba nem ment bele, de tagjait kétórás munkabeszüntetésre hívta fel.
A spanyol nők megállítják a világot a nőnap alkalmából
“Ha mi megállunk, megáll a világ”– ezzel a jelszóval hívta életre a nagyszabású megmozdulást az 8M Bizottság nevű szervezet, amely több száz, a feminizmust támogató civil szervezetet tömörít.
A munkabeszüntetéssel követelik a nemek közti egyenlőség megvalósulását, a nők jogainak elismerését és tiszteletben tartását, a bérkülönbségek megszüntetését, a nők elleni, illetve a családon belüli erőszakkal szembeni szigorú fellépést.
Három napon belül jön a rezsikedvezmény
A lakossági gázfogyasztók 12 ezer, a 20 köbméteresnél kisebb közös mérőre kötött fogyasztók 24 ezer, a 20 köbméter feletti közös mérősök pedig 120 ezer forint jóváírásban részesülnek a tegnap bejelentett kedvezmény végrehajtásáról szóló rendelettervezet szerint – értesült a Népszava.
Idei mélyponton a pénzromlás – Drágul az élelmiszer
Az előző hónapokhoz képest lelassult az éves infláció mértéke februárban, a KSH tegnapi közlése szerint 1,9 százalékos volt. Bár az élelmiszerek ára átlagosan csak 3,9 százalékkal emelkedett, de ezen belül kiemelkedő volt a tojás 37,1, a vaj, vajkrém 13,5, és a száraztészta 9,9 százalékos drágulása.
Milliárdokat keres a forgalmazó az extra Erzsébet-utalványokon
A 24 hírportál számításai szerint 2,16 milliárdot köszönhet a kormány ajándékozási kedvének az Erzsébet-utalványok forgalmazója, a Erzsébet Utalványforgalmazó Zrt. Orbán Viktor bejelentése után a Magyar Közlönyben is megjelent, hogy a karácsonyi akciót megismétlik: 2018 márciusában újabb tízezer forintos juttatást kapnak a nyugdíjasok. Az Erzsébet-utalványokat huszonöt nyugellátás alapján osztják ki, az összesített költségek 29,43 milliárd forintra rúgnak, amelyből 27 milliárd az utalványok értéke, 2,43 milliárd dologi kiadásokra megy el.
Semjén Zsolt, a helikopter és a svédországi luxusvadászatok
Úgy tűnik, nem Rogán Antal kabinetminiszter az egyetlen a Fidesz–KDNP-kormány tagjai közül, aki kedveli a luxushelikopteres utazásokat, Semjén Zsolt miniszterelnök-helyettes szintén a repülés szerelmese. Legalábbis erről árulkodnak a Magyar Nemzet birtokába került fényképek és dokumentumok. Ezekből az is kiderül, hogy a tavaszi országgyűlési választáson a Fidesz–KDNP listájának második helyén szereplő Semjén Zsolt évek óta vesz részt titokban néhány napos luxusvadászatokon Svédországban.
A Tiborcz István holdudvarához tartozó győri üzletember, Paár Attila cégei vitték el az Országos Rendőr-főkapitányság (ORFK) 2017-ben kötött ingatlanmegbízásainak oroszlánrészét – írta a Magyar Nemzet.
Na, melyik gázszerelőből lett szállodapiaci guru?
(03.08. – Nyomtatott változatban: A tőzsde már temeti a NER-t!) A Mészáros Lőrinc érdekeltségi körébe tartozó tőzsdei társaságok részvényei több hete tendenciaszerűen veszítenek az értékükből, annak ellenére, hogy tegnap a nap végén erősödést lehetett tapasztalni. Amikor Mészáros Lőrinc bejelentette, hogy egyre aktívabb szerepet kíván betölteni a Budapesti Értéktőzsdén, akkor a közvetlen vagy közvetett érdekeltségi körébe tartozó Konzum, az Opus, az Appeninn és részben a CIG Pannónia papírok árfolyama az egekbe szökött. Ezzel egyidejűleg nem volt olyan nap, hogy a kisbefektetők ne rángatták volna le és fel az árakat, hatalmas kilengéseket előidézve. A Mészáros-papírokhoz való fura ragaszkodás oka egyértelmű volt.
Politikai innováció a baloldalon
(Ágh Attila politológus) Már régóta vártuk, eléggé elkeseredetten, hogy mikor fog valaki „Dévénynél betörni”, új időknek új dalaival, és végre, néhány hónapja politikai innováció kezdődött el a baloldalon. Ez a régen várt politikai innováció látványosan jelentkezik az MSZP és a Párbeszéd szövetségében, Karácsony Gergely fellépésében, s egyáltalában ennek az „Új Szövetségnek” a megújult közéleti szereplésében.
Távozik Ron Werber az LMP-től
Felmondott Ron Werber kampánystratéga az LMP-nél. A hírt a Népszavának a Lehet Más a Politika (LMP) elnökségéből is megerősítették. A 444 hírportál értesülései szerint Werber túlzottan „impulzív” természete sok volt a párt vezetésének. Emiatt pedig állítólag „kampánytechnikai nézetkülönbségek” adódtak. Információink szerint ez konkrétan azt jelentette, hogy Werber még az MSZP-ért különösebben nem lelkesedő LMP-s átlagnál is “kevésbé szerette a szocialistákat”. Ez arra utal: érik a két blokk közötti egyezség.
Túlfeszített húr – Széleskörű tiltakozás a cigányok újbóli megalázása ellen
Számos neves közéleti személyiség látta el névjegyével azt az állásfoglalást, amelyben az aláírók tiltakoznak a választási kampány cigányellenes állami propagandája ellen.
Alkohol, dohányzás és dizájnerdrogok pusztítják az országot
Nincs Magyarországon épkézláb alkoholstratégia – állította a Magyar Nemzetnek nyilatkozó Szemelyácz János. A pszichiáter, addiktológus és pszichoterapeuta, az Indit Közalapítvány szakmai vezetője a vele készült interjúban arról beszélt: az alkoholfogyasztás” igen jelentős népegészségügyi probléma: itthon 750–800 ezer alkoholistával kell számolni.
Első alkoholos italával jön ki a Coca-Cola
125 éves története során először fog saját szeszes italt árulni a Coca-Cola, írja a Financial Times. Egészen pontosan üdítőszerű alkohollal (alcopop) fognak kísérletezni Japánban, mivel nagyon nő a „Chu-Hi” (csúhai) piaci szegmens. Egészen pontosan 2013 óta minden évben nőtt 5-25 százalék között.
Ez a csúhai egy japán égetett szeszfajtának, a socsúnak egy ízesített, szénsavas hígítása, mindenhol kapható Japánban, még automatából is lehet venni. Ezt az alcopop-piacot eddig a japán vállalatok uralták olyan márkákkal, mint a Strong Zero, Highball Lemon vagy a Slat. A csúhai jellemzően 3-8 százaléknyi alkoholt tartalmaz, tehát nagyjából a sörrel és a fröccsel versenyezhet, és főleg a nők körében különösen népszerű.
Szkripal-ügy: a megmérgezett rendőr már újra tud beszélni
A volt orosz ügynök megmérgezésének helyszínére elsőként érkező rendőr, akit szintén súlyos mérgezéses tünetekkel szállítottak a helyi kórházba, már kommunikál a környezetével – nyilatkozta Amber Rudd brit belügyminiszter a BBC rádiónak, számol be az MTI.
Tűzszertartást vett a Quaestor-vezetés a befektetők pénzéből
A Quaestor Értékpapír Zrt. ezoterikus szolgáltatásokért 2009 júniusa és 2013 februárja között egy indiai cég külföldi bankszámlájára mintegy 72 millió forintnak megfelelő összeget utalt amerikai dollárban – áll a Fővárosi Főügyészség sajtóközleményében. Az ügyészek szerint a cégcsoport korábbi vezetői a befektetők pénzének a megtérülését nem az üzleti tervek szerint végzett gazdasági tevékenység eredményétől, hanem részben a természetfeletti erők beavatkozásától, így például hindu tűzszertartástól várták, illetve ezek révén remélték a leleplezés elkerülését is.
Kiszámolták: nagyjából ekkor zuhan le a kínai űrállomás
Az Európa Űrhivatal szerint március 29 és április 9. közé várható az, hogy a Mennyei Palota-1 az atmoszféra alsóbb rétegeibe kerül. Már a légkörben el fog égni az űrállomás nagyobb része, de akár 100 kilós darabok is megmaradhatnak, amelyek becsapódnak. Ráadásul 1000-1200 kilométeres területen szétszóródva érkeznek meg a maradványok
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.